CELEX: C2005/193/14
Language: fi
Date: 2005-08-06 00:00:00
Title: Asia C-202/05: High Court of Justicen (England and Wales), Chancery Divisionin (Patents Court) 20.12.2004 tekemällään päätöksellä esittämä ennakkoratkaisupyyntö asiassa Yissum Research and Development Company of the Hebrew University of Jerusalem vastaan Comptroller-General of Patents

6.8.2005   
            
            
               FI
            
            
               Euroopan unionin virallinen lehti
            
            
               C 193/8
            
         High Court of Justicen (England and Wales), Chancery Divisionin (Patents Court) 20.12.2004 tekemällään päätöksellä esittämä ennakkoratkaisupyyntö asiassa Yissum Research and Development Company of the Hebrew University of Jerusalem vastaan Comptroller-General of Patents
   (Asia C-202/05)
   (2005/C 193/14)
   Oikeudenkäyntikieli: englanti
   High Court of Justice (England and Wales), Chancery Division (Patents Court) on pyytänyt 20.12.2004 tekemällään päätöksellä, joka on saapunut yhteisöjen tuomioistuimeen 9.5.2005, Euroopan yhteisöjen tuomioistuimelta asiassa Yissum Research and Development Company of the Hebrew University of Jerusalem vastaan Comptroller-General of Patents ennakkoratkaisua seuraaviin kysymyksiin:
   Euroopan yhteisöjen tuomioistuimelta pyydetään ennakkoratkaisua seuraaviin kysymyksiin lääkkeiden lisäsuojatodistuksen aikaansaamisesta 18 päivänä kesäkuuta 1992 annetun neuvoston asetuksen (ETY) N:o 1768/92 (1) (jäljempänä asetus) 1 artiklan b kohdan tulkinnasta:
   
               1.
            
            
               Mitä asetuksen 1 artiklan b kohdassa tarkoitetaan ”tuotteella” tilanteessa, jossa peruspatentti suojaa lääkeaineen toista lääketieteellistä käyttösovellusta, ja erityisesti, onko lääkeaineen käyttösovelluksella mitään merkitystä asetuksessa tarkoitetun ”tuotteen” määritelmän kannalta?
            
         
               2.
            
            
               Tarkoittaako ilmaisu ”lääkkeen vaikuttavien aineiden yhdistelmä” asetuksen 1 artiklan b kohdassa tarkoitetussa merkityksessä, että jokaisella tämän yhdistelmän osatekijällä on oltava lääkkeellinen vaikutus?
            
         
               3.
            
            
               Onko sellainen aineiden yhdistelmä, johon kuuluu kaksi osatekijää, joista toisella on tietty lääkkeellinen vaikutus ja toinen taas mahdollistaa sellaisen lääkkeen muodon, joka tehostaa lääkkeen tätä vaikutusta, ”lääkkeen vaikuttavien aineiden yhdistelmä”?
            
         
      (1)  EYVL L 182, 2.7.1992, s. 1.